Her sporer det spanske toget av

Se videoen her.

25. juli 2013 12:57 Sist oppdatert 25. juli 2013

Onsdag kveld sporet et tog av, like utenfor Santiago de Compostela nordvest i Spania.

78 mennesker mistet livet i ulykken, som er den verste i Spanias historie på 40 år. Over hundre mennesker skadet, flere av dem alvorlig. Spanske myndigheter utelukker ikke at antallet omkomne kan stige ytterligere.

I videoen over kan du se hvordan toget runder en sving og raser inn i veggen. Flere av vognene lenger bak i togsettet blir kastet rundt.

Videoen viser at det er i en venstrekurve det år galt. Den første passasjervognen rett bak lokomotivet sporer av først.

De andre passasjervognene trekkes med, og dundrer inn i betongveggen langs jernbanesporet. Også lokomotivet dras av skinnegangen.

Det velter over på siden, men fortsetter likevel forover i høy hastighet og river ned flere strømførende master. Overvåkningsvideoen går i svart i det lokomotivet etter alt å dømme treffer kameraet, som er plassert få meter fra skinnegangen.

Føreren etterforskes

Årsaken til ulykken skal granskes. El Pais videreformidlet samtalen føreren av toget hadde like etter ulykken, der fortalte føreren at han hadde holdt en fart på 190km/t inn i svingen. Fartsgrensen på den aktuelle strekningen er 80 km/t.

Les også Grafikk: Her skjedde togulykken

Identiteten på de mange omkomne er foreløpig ikke bekreftet, men mange var på vei til pilegrimsbyen for å feire Jakobsdagen — en viktig religiøs festhøytid i Spania.

Det er nå åpnet formell etterforskning av togets fører, skriver Reuters.